[{"text_idx": "#000001", "text": "U\u0308hiskonnauuringute Instituudi viimase va\u0308a\u0308rtushinnangute uuringu andmetest selgub, et kanepi legaliseerimise poolt oleks va\u0308hesed - 16%. \"Kehaomase kannabinoidsu\u0308steemi tasakaalu rikkumine mo\u0303jub eriti ra\u0308ngalt arenevale ajule, mille ku\u0308psemine kestab keskmiselt kaheku\u0308mne viienda eluaastani,\" hoiatas Tartu U\u0308likooli Kliinikumi psu\u0308hhiaatriakliiniku arst-resident Anni Leedo."}, {"text_idx": "#000002", "text": "MTU\u0308 U\u0308hiskonnauuringute Instituudi iga-aastasest valijaskonna va\u0308a\u0308rtushinnangute uuringust selgub, et kanepi legaliseerimist vo\u0303iks toetada neist vaid 16%. Uuringu viis kolmandat korda selle aasta jaanuaris la\u0308bi Turu-uuringute AS."}, {"text_idx": "#000003", "text": "Seoses kanepi legaliseerimisega Kanadas on viimasel ajal arutletud, kas sama teed vo\u0303iks minna ka Eesti. U\u0308hiskonnauuringute Instituudi viimase va\u0308a\u0308rtushinnangute uuringu andmetest selgub, et kanepi legaliseerimise poolt oleks va\u0308hesed."}, {"text_idx": "#000004", "text": "Inimestel paluti hinnata skaalal 1-10 kolme kanepiga seotud tegevust: kanepi kasutamine mo\u0303nuainena, kanepi legaliseerimine ja kanepi kasutamine ravi eesma\u0308rgil. Kui inimene valis skaalal punkti 1, siis see ta\u0308hendas, et antud tegevus on tema jaoks ta\u0308iesti vastuvo\u0303etamatu ning kui valis 10, siis seda, et antud tegevus on tema jaoks ta\u0308iesti vastuvo\u0303etav. Tulemuste to\u0303lgendamisel vo\u0303ib jagada skaala pooleks ning o\u0308elda, et oma hoiakute kirjeldamiseks punktid 1-5 valinud on pigem vastased ning 6-10 pigem pooldajad."}, {"text_idx": "#000005", "text": "Kanepi legaliseerimise vastu kaldub 79% vastanutest ning poolt 16% vastanutest. Samas ta\u0308iesti kindlaid kanepi legaliseerimise vastaseid on aga 51% ning pooldajaid 6%.Mo\u0303nuainena kanepi kasutamise vastu kaldub 87% ning poolt 11% vastanutest. Ta\u0308iesti kindlaid kanepi kasutamise vastaseid on 64% ja pooldajaid 11%. Kanepi kasutamise ravi eesma\u0308rgil vastukaldub 26% ning poolt 69%. Ta\u0308iesti kindlaid ravikanepi vastaseid on 6% ning pooldajaid 30%."}, {"text_idx": "#000006", "text": "\u201cAntud uuringu po\u0303hjal vo\u0303ib u\u0308sna kindlalt va\u0308ita, et kanepi tarvitamise ja legaliseerimise vastu on suurem osa Eesti valijatest, misto\u0303ttu oleks u\u0308llatav, kui mo\u0303ni suurtest erakondadest kanepi legaliseerimise poolt aktiivselt so\u0303na vo\u0303tma hakkaks,\u201d kommenteeris U\u0308hiskonnauuringute Instituudi analu\u0308u\u0308tik Peeter Espak. \u201cVastupidine on olukord aga kanepi kasutamisel ravi eesma\u0308rgil, mille osas on elanikkond selgelt positiivsemalt meelestatud ning enamus valijaid isegi kaldub seda pooldavale seisukohale,\u201d ja\u0308tkas Espak."}, {"text_idx": "#000008", "text": "Ravikanepi all mo\u0303istavad inimesed erinevaid asju. \u201cU\u0308hel puhul ra\u0308a\u0308gitakse kapslitest, o\u0303lidest ja muudest klassikalistest ravimvormidest, mis sisaldavad mo\u0303o\u0303detava koguse ja kindlas vahekorras kannabinoide, teised peavad ravikanepi all silmas na\u0308iteks kanepitaime purust valmistatud suitsu. Haigusi, mille puhul kaalub raviefekt u\u0308le kanepis sisalduvate ainete ohud, on uuringute po\u0303hjal ainult mo\u0303ned,\u201d lisas Leedo."}, {"text_idx": "#000025", "text": "Majandusanalu\u0308u\u0308tik: No\u0303udlus Eesti to\u0308o\u0308stustoodangule langeb ja ebakindlus majanduses on endiselt suur"}]